La Universitat de Barcelona
està compromesa amb la sostenibilitat i amb l'alimentació sostenible.
Per això farem una prova pilot
del menú planetari, la setmana del 18 al 22 d'octubre a dues facultats:
la Facultat d'Economia i Empresa i la Facultat de Biologia.
També coincideix que aquest any
Barcelona és la capital mundial de l'alimentació sostenible.
Per això volem animar la comunitat universitària que participi
en l'experiència i en el projecte. Volem agrair el suport dels concessionaris
dels bars de les facultats de la UB que hi han col·laborat
que, com sabem, ho han passat molt malament durant la pandèmia.
Per això ara l'Andrea, estudiant
de la Facultat d'Economia i Empresa, ens explicarà què és el menú planetari
i l'Hugo, de la Facultat de Biologia, les accions de sostenibilitat que hi fan.
La dieta de salut planetària,
és un concepte inspirat en els criteris de la comissió EAT-Lancet
i nosaltres ho vam utilitzar com a part d'una proposta per reduir
la petjada ambiental de la restauració a la universitat.
La part més interessant del projecte
és que vol fomentar millores en la salut, tant humana com del planeta,
promovent no només la creació d'un menú que s'adapta prou bé a les necessitats,
situacions i preferències dietètiques, sinó que també intenta canviar
tota una sèrie d'aspectes entorn de la transformació del sistema alimentari
de la comunitat universitària, com ara contribuir a garantir l'accés
a una alimentació sostenible, apostar per productes de proximitat
i de temporada, reduir el consum de carn i de productes d'origen animal
i establir mecanismes per a l'avaluació i el monitoratge.
A banda de la dieta en si, el menú per a la salut planetària
preveu una sèrie d'altres accions, com per exemple
el canvi per enllumenat amb leds i la reducció d'envasos d'un sol ús.
En el canvi de les llums tradicionals per leds aconseguim,
gràcies a una major eficiència dels leds, un menor consum elèctric
i, per tant, una disminució de les emissions associades a la generació
d'electricitat. Pel que fa a la reducció dels envasos d'un sol ús,
podem aconseguir que no se'n fabriquin tants, i per tant
fer baixar les emissions associades a la fabricació,
i també evitar que aquests envasos acabin en llocs on no haurien d'acabar,
tant a la ciutat com al mar, i contaminin el nostre entorn.